b'\n_START_ARTICLE_\nAaron Keali\xca\xbbiahonui\n_START_SECTION_\nBiografija\n_START_PARAGRAPH_\nAaron je ro\xc4\x91en kao Keali\xca\xbbiahonui 17. kolovoza 1800. godine na otoku Kauaiju._NEWLINE_Njegov je otac bio zadnji kralj Kauaija, slavni Kaumuali\xca\xbbi, vazal Kamehamehe I. Velikog. Aaronova je majka bila kraljica Ka\xca\xbbapuwai Kapua\xca\xbbamoku, a ma\xc4\x87eha kraljica Ka\xca\xbbahumanu, udovica Kamehamehe I._NEWLINE_Imao je polubrata Humehumea i sestru Kinoiki Kekaulike I. te je bio ujak kraljice Kapiolani i polustric Harriet Kawahinekipi Kaumuali\xca\xbbi._NEWLINE_Prva mu se \xc5\xbeena zvala Kapule, ali je poslije o\xc5\xbeenio ma\xc4\x87ehu, \xc5\xa1to se nije svidjelo kr\xc5\xa1\xc4\x87anskim misionarima._NEWLINE_Bio je zgodan i zanimljiv strancima. Kr\xc5\xa1ten je te je uzeo ime po bratu biblijskog Mojsija._NEWLINE_Nakon smrti svoje pomajke-\xc5\xbeene, o\xc5\xbeenio je kraljicu Kekau\xc5\x8dnohi, \xc4\x8dija je majka bila velika kraljica Kahakuha\xca\xbbakoi Wahinepio._NEWLINE_Umro je 23. lipnja 1849. u Honoluluu na Oahuu, a prije smrti ga je njegovala ne\xc4\x87akinja Kapule (nazvana po njegovoj prvoj \xc5\xbeeni).'